पहचानना कि वो कब झूठ बोल रहा है उसके झूठ को रेस्पोंड (respond) करना
बिहेवियरल (behavioural) एक्सपर्ट्स के अनुसार, जो लोग झूठ बोलते हैं उनमें कुछ बॉडी लैंगवेज संकेत देने की टेंडेंसी (tendency) होती है। आपका बॉयफ़्रेंड झूठ बोल रहा है या नहीं, यह जानने के लिए बॉडी लैंगवेज संकेतों पर ध्यान दीजिये। उदाहरण के लिए:  वो अपनी नाक बार-बार खुजला सकता है और उसकी नाक लाल हो सकती है। इसे पिनोकिओ संकेत कहते हैं, चूंकि झूठ बोलने से आपके सेल (cell) हिस्टामीन (histamine) रिलीज़ करते हैं जिसके कारण नाक में खुजली मच सकती है, और वह सूज सकती है। वो निगेशन (negation) के संकेत भी प्रदर्शित कर सकता है, जैसे कि अपने मुँह को ढकना या उसे बंद करना, या अपनी आँखों, नाक और कानों पर हाथ रखना। वो आपसे आँखें मिलाने से भी कतरा सकता है और यह भी हो सकता है कि आपसे बातें करते समय वह अपना शरीर या चेहरा आपकी ओर के रखने के स्थान पर उसे दूसरी ओर घुमा ले। आप ध्यान देंगी कि जब वह झूठ बोल रहा होगा तब आपके बॉयफ़्रेंड के बात करने का टोन बादल जाएगा। वो हकला सकता है, लंबे-लंबे पौज़ (pause) ले सकता है, या उसका सुर असामान्य हो सकता है। किसी विषय, व्यक्ति या घटना के बारे में बताते समय बोलने के पैटर्न में होने वाला एकाएक परिवर्तन इस बात का संकेत हो सकता है कि वो झूठ बोल रहा है। शारीरिक पिनोकिओ प्रभाव की तरह आपका बॉयफ़्रेंड शब्दों के चुनाव में भी पिनोकिओ प्रभाव का प्रदर्शन कर सकता है। अक्सर, जो लोग झूठ बोलते हैं, वे अपने झूठ को छिपाने के लिए या आपका ध्यान झूठ से हटाने के लिए, झूठ बोलते समय आवश्यकता से अधिक शब्दों का इस्तेमाल करते हैं।  हारवर्ड बिज़नेस स्कूल की एक स्टडी (study) के अनुसार झूठे लोग बोलते समय अधिक अभद्र भाषा का इस्तेमाल करते हैं, चूंकि उनका ध्यान अपने झूठ पर इतना अधिक केन्द्रित होता है इसीलिए वे उचित शब्दों या साफ़-सुथरी भाषा का इस्तेमाल करने की परवाह नहीं करते।  हो सकता है कि आपका बॉयफ़्रेंड आपसे थर्ड पर्सन (third person) का इस्तेमाल करते हुये बातें करे, क्योंकि वो स्वयं को उस झूठ से दूर करने की कोशिश कर रहा होगा, जिसे वो आपको बता रहा है, और उसके बाद जल्दी से जल्दी विषय बदलने की कोशिश करेगा, ताकि आपका ध्यान उस पर जाने से बच सके। हालांकि, लोग अनेक कारणों से झूठ बोल सकते हैं, मगर सामान्यतः लोग दूसरों से कुछ छुपाने के लिए झूठ बोलते हैं, किसी दूसरे को चोट पहुंचाने के लिए झूठ बोलते हैं या अपने आप को, जो भी वे वास्तव में हैं, उससे बड़ा और बेहतर दिखाने के लिए झूठ बोलते हैं। आपके लिए यह जानना ज़रूरी होगा कि इनमें से कौन सा कारण आपके बॉयफ़्रेंड को झूठ बोलने के लिए मजबूर कर रहा है। अगर आपका बॉयफ़्रेंड आपसे कुछ छुपाने के लिए झूठ बोल रहा है, तब बेहतर यह होगा कि उसके झूठ तक इसलिए पहुंचा जाये जिससे कि वह सच सामने आ जाये जिसे वह छुपाने की कोशिश कर रहा है। अगर आपने और आपके बॉयफ़्रेंड ने वास्तव में अभी गंभीरता से डेट करना शुरू किया होगा, तब शायद वो अपने को आपकी नज़रों में ऊंचा उठाने के लिए झूठ बोल रहा होगा, ताकि आप उसको ध्यान देने लायक समझें। परंतु, अगर आपको ऐसा लगता है कि आपका बॉयफ़्रेंड  आपको ठेस पहुंचाने के लिए झूठ बोलने को प्रेरित हुआ है, तब आपको चाहिए कि उसके झूठ को ऐसे खतरों का संकेत समझें, जो यह बता रहे हैं कि आपके सम्बन्धों में कुछ और भी है जिसको एड्रेस (address) किए जाने की आवश्यकता है। अगर आपने अपने बॉयफ़्रेंड के व्यवहार के बारे में पहले शिकायत की है, तब आपको ऐसा लग सकता है कि उसके बुरे व्यवहार या उसकी बुरी आदत को छुपाने में आपका भी कुछ दोष है। मगर यहाँ पर यह याद रखना ज़रूरी है कि अपने बॉयफ़्रेंड के झूठ के लिए आप पर दोष नहीं लगाया जा सकता है, क्योंकि अपने व्यवहार के लिए केवल आपका बॉयफ़्रेंड ही जिम्मेदार हो सकता है। वयस्क होने और परिपक्व संबंध बनाने का एक हिस्सा यह भी है कि अपने कर्मों की ज़िम्मेदारी खुद ही उठानी पड़ती है। आपके बॉयफ़्रेंड को अपने झूठ के आरोपों को खुद ही मान लेने को तैयार होना चाहिए और उसके चुनावों के लिए, आपको, अपने आपको जिम्मेदार नहीं समझना चाहिए। किसी से भी झूठ "बुलवाया" नहीं जा सकता, यह तो एक चयन है, जो उन्होंने किया है, और उस चुनाव की ज़िम्मेदारी उन्हें ही लेनी पड़ेगी। जब आप अपने बॉयफ़्रेंड के झूठ डील करने की कोशिश कर रही हों, तब इसको याद रखिएगा। अगर आप उसको झूठ बोलते हुये पकड़ें या जब वो आपसे बातें कर रहा हो, तब आप ऐसे कोई संकेत देखें कि वो झूठ बोल रहा है, तब सोचिए कि अभी आप लोग किस बारे में बातें कर रहे थे, जिसके कारण उसने यह झूठ बोलना शुरू कर दिया है या जिससे वह झूठ बोलने के लिए प्रेरित हुआ है। हो सकता है कि आप किसी ऐसे ईवेंट (event) के बारे में बातें कर रहे हों, जिसमें आप दोनों को साथ जाना रहा हो, मगर वह अंतिम क्षण पर बैक आउट कर गया हो, या शायद आप उसके साथ काम करने वाले किसी व्यक्ति के बारे में बातें कर रहे हों।  झूठ बोलने के संदर्भ के बारे में सोचने से आपको यह समझने में मदद मिलेगी कि उसे आपसे झूठ बोलने की ज़रूरत क्यों पड़ी। इस प्रकार, जब आप उसका सामना करेंगी, आप उसे समझा सकती हैं कि आपको क्यों लगता है कि वह झूठ बोल रहा है और अपनी भावनाओं को उसे ईमानदारी और खुलेपन से बता सकेंगी। ऐसे अनेक कारण हो सकते हैं, जिनकी वजह से लोग अपने पार्टनर से झूठ बोलते हैं, और सम्बन्धों के ऐसे आम सीनारिओ (scenario) जहां लोग पार्टनर से झूठ बोलते हैं, पर ध्यान देने से मदद मिलेगी। उदाहरण के लिए, हो सकता है कि आपने अपने बॉयफ़्रेंड की कुछ बुरी आदतों, जैसे धूम्रपान करना या बहुत खर्च करना आदि कि आलोचना की हो। तब वह इसलिए झूठ बोल सकता है क्योंकि वो आपको निराश नहीं करना चाहता या आपसे दोबारा भाषण नहीं सुनना चाहता। वो इसलिए भी झूठ बोल सकता है क्योंकि वो नहीं चाहता है कि आपसे संघर्ष करे या अपनी बुरी आदत को छोड़ दे। अगर आपने अपने बॉयफ़्रेंड को झूठ बोलते हुये पकड़ लिया है, तब आप उससे बस यह नहीं कह सकती हैं कि अब झूठ मत बोलना। आप अपने बॉयफ़्रेंड की आपसे झूठ बोलने की इच्छा को, या क्षमता को नियंत्रित नहीं कर सकती हैं। हाँ, आप तब नियंत्रित कर सकती हैं जबकि आपका बॉयफ़्रेंड झूठ बोल कर बच निकले। शांत मन से और स्पष्ट रूप से उसका सामना करने से यह सुनिश्चित होगा कि आप दोनों के बीच बातचीत कैसी रहेगी।  उससे यह कहने की जगह, “मुझे पता है कि तुम झूठ बोल रहे हो,” या “तुम झूठे हो”, आपको उसे अवसर देना चाहिए कि वो खुल कर ईमानदारी से आपको बता सके। उससे कहिए: “मुझे लगता है कि तुम्हें कोई परेशानी है या तुम नहीं चाहते हो कि मुझे उस परेशानी का पता चले। मुझे लगता है कि समय आ गया कि तुम खुल कर मुझे सब कुछ बता दो ताकि हम लोग मिल कर उसका सामना कर सकें।” इससे आपके बॉयफ़्रेंड को यह संकेत मिलेगा कि आप चाहती हैं कि आप दोनों के बीच ईमानदारी और खुलापन रहे और आप उस पर झूठे होने का आरोप लगाने की कोशिश नहीं कर रही हैं। उसकी जगह, आप उसे सुधरने का और अपने झूठ के बारे में सच्चाई बताने का अवसर दे रही हैं। अपने बॉयफ़्रेंड को वो कारण बताने दीजिये जिनकी वजह से उसने झूठ बोला होगा, मगर यह ध्यान रखिएगा कि वे खोखले बहाने न हों। हो सकता है कि उसने दबाव महसूस किया हो कि आपके सामने अपना वास्तविक व्यवहार न आने दे, क्योंकि उसे लगता हो कि आपको वो पसंद नहीं आयेगा या अगर आपको पता चलेगा तब आप निराश हो जाएंगी। हो सकता है कि वो कोई ऐसी लत या निजी समस्या छुपा रहा हो जिसे वो आपके सामने नहीं लाना चाहता है। उन तरीकों पर ध्यान दीजिये जिनसे कि आप लोग मिल कर उसके इशूज़ (issues) या समस्या का समाधान निकालने में उसकी मदद कर सकें ताकि उसे आपसे झूठ बोलने की ज़रूरत ही न रह जाये। अगर आपका बॉयफ़्रेंड किसी लत या निजी समस्या के कारण झूठ बोल रहा हो, तब आप उसे सुझाव दे सकती हैं कि वो अल्कोहोलिक एनोनिमस या किसी काउंसेलर के पास सलाह के लिए जाये, या अपनी समस्या के लिए किसी थेरपिस्ट से बात करने के संबंध में विचार करे। इससे होगा यह कि उसे अपने जीवन के संबंध में कुछ करने के दूसरे तरीके भी नज़र आएंगे और वो अपने जीवन में आपसे तथा दूसरों से झूठ बोलने से बच जाएगा। जब आप एक बार अपने बॉयफ़्रेंड को सच बताने का अवसर दे देंगी, तब उसे अपने जवाब को देने के लिए कुछ समय दीजिये। अगर वो मान लेता है कि उसने आपसे झूठ बोला था और साथ ही कारण भी बता देता है कि उसने ऐसा झूठ क्यों बोला था, तब आपको उसे यह बता देना चाहिए कि आपको यह उचित नहीं लगता कि आपसे झूठ बोला जाये। इससे यह स्पष्ट हो जाएगा कि आप उसके व्यवहार से असंतुष्ट हैं और आपको यह आशा है कि ऐसा दोबारा नहीं होगा। उसके झूठ के बारे में बॉयफ़्रेंड के साथ बातचीत के बाद, उचित यह होगा कि एक कदम पीछे जा कर अपने संबंध को एनालाइज़ (analyse) करें। हालांकि आपका बॉयफ़्रेंड झूठ बोलने के कुछ अच्छे कारण दे सकता है, परंतु यदि वो आपसे नियमित रूप से झूठ बोलता है, तब शायद आप यह विचार करना चाहेंगी कि क्या वे झूठ आपके सम्बन्धों में कुछ और गहन समस्याओं के लक्षण हैं।  आप स्वयं से कुछ सवाल पूछ सकती हैं, जैसे: क्या आपका बॉयफ़्रेंड आपसे अक्सर झूठ बोलता है? क्या आपको अपने बॉयफ़्रेंड पर विश्वास करने में तकलीफ़ होती है? क्या आपने पहले भी उसके झूठ के बारे में स्पष्ट बातें की हैं और आपको उसके व्यवहार में कोई परिवर्तन नज़र नहीं आया है? अगर आपके इन सभी सवालों का जवाब “हाँ” है, तब आपके बॉयफ़्रेंड के झूठ आपके सम्बन्धों का एक विनाशकारी पैटर्न दिखा रहा है और आप शायद इस पर विचार करना चाहेंगी कि क्या अपने पार्टनर से नियमित रूप से झूठ सुनने लायक ही हैं। जल्दी जल्दी और लगातार झूठ बोलना संभावित पर्सनालिटी डिसऑर्डर (personality disorder) का लक्षण भी हो सकता है। यह सीधी सादी बातचीत से ठीक होने वाला नहीं है। अगर मामला यह है, तब शायद आपको यह सोचना पड़ सकता है कि क्या इस समय यह आपके लिए सही संबंध डाइनामिक (dynamic) है।
उसकी बॉडी लैंगवेज (body language) पर ध्यान दीजिये: उसकी बातों के टोन (tone) को सुनिए: उसके शब्दों के चुनाव और भाषा पर ध्यान दीजिये: ध्यान रखिएगा कि लोग तीन कारणों से झूठ बोलते हैं: अपने बॉयफ़्रेंड के झूठ के लिए अपने आप को दोषी समझने से बचिए: उसके झूठ के संदर्भ पर विचार करिए: ईमानदारी और खुलेपन से उसका सामना करिए: उन कारणों पर बातचीत करिए जिनकी वजह से उसने झूठ बोला हो सकता है: साफ़-साफ़ बता दीजिये कि आपको झूठ सुनना अच्छा नहीं लगता: विचार करिए कि उसके झूठ किस प्रकार से आपके सम्बन्धों को प्रभावित कर रहे हैं:
https://www.wikihow.com/Deal-With-a-Lying-Boyfriend https://www.wikihow.com/Deal-With-a-Lying-Boyfriend
Identifying When He is Lying Responding to His Lies